Un marinar a dispărut de la bordul unei nave, după ce a căzut peste bord, lângă Sfântu Gheorghe. Echipajele Agenției Române de Salvare a Vieții Omenești pe Mare îl caută, după ce au fost solicitate de cutre Centrul Maritim de Coordonare (MRCC).
Centrul Maritim de Coordonare (MRCC) a solicitat sâmbătă dimineața, 10 februarie, intervenția Agenției Române de Salvare a Vieții Omenești pe Mare (ARSVOM) pentru a efectua o misiune de căutare și salvare, după ce o persoană a căzut peste bord.
Echipajul navei NAFTERUDOVOZ-45M, sub pavilion Ucraina, a anunțat că a avut loc un incident MOB: o persoană a căzut peste bord.
Nava SAR APOLLO, din cadrul ARSVOM, declarată coordonator operațiuni de căutare la fața locului, s-a deplasat în locul indicat de MRCC. Pentru a ajuta la căutarea persoanei dispărute, la fața locului s-a deplasat și o ambarcațiune MAI.
Intervenția este încă în curs de desfășurare.